CELEX: 32008R1290
Language: sl
Date: 2008-12-18 00:00:00
Title: Uredba Komisije (ES) št. 1290/2008 z dne 18. decembra 2008 o izdaji dovoljenja za pripravek Lactobacillus rhamnosus (CNCM-I-3698) in Lactobacillus farciminis (CNCM-I-3699) (Sorbiflore) kot krmni dodatek (Besedilo velja za EGP)

19.12.2008   
            
            
               SL
            
            
               Uradni list Evropske unije
            
            
               L 340/20
            
         
      UREDBA KOMISIJE (ES) št. 1290/2008
   z dne 18. decembra 2008
   o izdaji dovoljenja za pripravek Lactobacillus rhamnosus (CNCM-I-3698) in Lactobacillus farciminis (CNCM-I-3699) (Sorbiflore) kot krmni dodatek
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge. Navedenemu zahtevku so bili priloženi zahtevani podatki in dokumenti v skladu s členom 7(3) navedene uredbe.
            
         
               (3)
            
            
               Zahtevek zadeva novo dovoljenje za pripravek Lactobacillus rhamnosus (CNCM-I-3698) in Lactobacillus farciminis (CNCM-I-3699) (Sorbiflore) kot krmni dodatek za pujske ter njegovo uvrstitev v kategorijo dodatkov „zootehnični dodatki“.
            
         
               (4)
            
            
               Po mnenju Evropske agencije za varnost hrane (Agencija) z dne 15. julija 2008 (2) na podlagi podatkov, ki jih je predložil proizvajalec, pripravek Lactobacillus rhamnosus (CNCM-I-3698) in Lactobacillus farciminis (CNCM-I-3699) (Sorbiflore) nima škodljivega vpliva na zdravje živali in ljudi ali na okolje ter učinkovito izboljšuje pridobivanje teže. Agencija je poleg tega sklenila, da bi lahko pripravek povzročil preobčutljivost dihal. Agencija meni, da ni potrebe po posebnih zahtevah v zvezi s poprodajnim nadzorom. Preverila je tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „zootehnični dodatki“ in funkcionalno skupino „drugi zootehnični dodatki“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 18. decembra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 18.10.2003, str. 29.
   
      (2)  Mnenje Znanstvenega sveta za dodatke in izdelke ali snovi, ki se uporabljajo v živalski krmi (FEEDAP), na zahtevo Evropske komisije glede varnosti in učinkovitosti izdelka Sorbiflore, pripravka Lactobacillus rhamnosus in Lactobacillus farciminis kot krmnega dodatka za pujske. The EFSA Journal (2008) 771, str. 1–13.
   
      PRILOGA
      
         
                     Identifikacijska številka dodatka
                  
                  
                     Ime imetnika dovoljenja
                  
                  
                     Dodatek
                     (trgovsko ime)
                  
                  
                     Sestava, kemijska formula, opis, analitska metoda
                  
                  
                     Vrsta ali kategorija živali
                  
                  
                     Najvišja starost
                  
                  
                     Najnižja vsebnost
                  
                  
                     Najvišja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     FU/kg popolne krmne mešanice z vsebnostjo vlage 12 %
                  
               
                     Kategorija zootehničnih dodatkov. Funkcionalna skupina: drugi zootehnični dodatki (pridobivanje teže)
                  
               
                     „4d2
                  
                  
                     sorbial SAS
                  
                  
                     
                        Lactobacillus rhamnosus CNCM-I-3698 in Lactobacillus farciminis CNCM-I-3699 (Sorbiflore)
                  
                  
                     Sestava dodatka:
                     Pripravek Lactobacillus rhamnosus CNCM-I-3698 in Lactobacillus farciminis CNCM-I-3699 z najmanjšo koncentracijo 1 × 108 FU (1)/g.
                     (razmerje 1:1)
                     Lastnosti aktivne snovi:
                     Mikrobna biomasa in fermentacijski medij Lactobacillus rhamnosus CNCM-I-3698 in Lactobacillus farciminis CNCM-I-3699
                     Analitska metoda (2):
                     Tehnika neposrednega epi-fluorescenčnega filtriranja (DEFT) z uporabo ustreznega (fluorescenčnega) barvila za obarvanje metabolično aktivnih celic kot fluorescenčnih enot (FU).
                  
                  
                     Pujski
                  
                  
                     —
                  
                  
                     5 × 108
                     
                  
                  
                     9 × 108
                     
                  
                  
                     
                                 1.
                              
                              
                                 V navodilih za uporabo dodatka in premiksov je treba navesti temperaturo skladiščenja, rok trajanja in obstojnost pri peletiranju.
                              
                           
                                 2.
                              
                              
                                 Priporočeni odmerek na kilogram popolne krmne mešanice: 5 g.
                              
                           
                                 3.
                              
                              
                                 Za varnost: pri ravnanju se nosijo zaščita za dihala, zaščitna očala in rokavice.
                              
                           
                  
                     8.1.2019
                  
               
      
         (1)  FU: fluorescenčne enote.
      
         (2)  Podrobnosti o analitskih metodah so na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives“